बाड़ी में नहीं बन रहे राशन कार्ड, उपभोक्ता परेशान
बाड़ी | एकओर सरकार द्वारा राशन प्राप्ति के लिए नए राशन कार्डों का अनिवार्य होना कर दिया है तो दूसरी ओर सरकारी कर्मचारियों की लापरवाही के चलते महीनों से राशन कार्ड एेप्रूव नहीं हो रहे है। ई-मित्र संचालकों द्वारा जारी रसीद पर भी राशन डीलरों द्वारा आदेश के बावजूद राशन नहीं दिया जा रहा है। ऐसे में कई परिवारों में राशन के लाले पड़े हुए हैं। ई-मित्र संचालकों पर कार्ड बनवाने के लिए कतारें तो लगी हैं, लेकिन कार्डों के एेप्रूव होने के कारण भी ई-मित्र संचालक समय पर उपभोक्ता को राशन कार्ड देने में असमर्थ नजर रहे हैं। कई बार तो परेशान उपभोक्ता संचालकों से लड़ाई पर भी उतारू हो जाते हैं। तब बमुश्किल संचालकों द्वारा उन्हें समझाया जाता है। इसमें कई बार उनको असफलता हाथ लगती है।
संचालकों द्वारा भास्कर को बताया कि नगर पालिका के राशन कार्ड तो 7 दिन अथवा ज्यादा से ज्यादा 10 दिन में एेप्रूव हो जाते हैं, लेकिन पंचायत के राशन कार्ड बनने में महीनों का वक्त निकल जाता है और महीनों बाद जब कार्ड एेप्रूव भी हो जाते हैं तो कई कार्डों को ई-मित्र पर गलती होने के कारण विभाग द्वारा वापस भेज दिया जाता है और ऋुटि सुधार कर फिर से ई-मित्र संचालकों द्वारा उसे वापस विभाग के लिए भेजने पर उसमें फिर से महीनों लग जाता है। संचालकों ने कलेक्टर से गुजारिश की कि वे इस मामले को संज्ञान में लेते हुए गांव के लोगों के साथ ई-मित्र संचालकों को भी राहत प्रदान करवाएं।
hin_Deva hin_Deva hin_Deva